18/03/2022 | Administración LocalMunicipal
Trazo
Aprobación definitiva do regulamento do Punto Atención Infancia 2022

Transcorrido o prazo de exposición publica sen que se teñan presentado alegacións, considérase definitivamente aprobado e procédese á publicación íntegra do: Esta norma ten por finalidade regular a organización e funcionamento do servizo público municipal do Punto de Atención á Infancia (PAI) do municipio de Trazo. Constitúe o ámbito de aplicación do presente regulamento o PAI do Concello de Trazo que se configura como un servizo público de funcionamento diúrno, de titularidade municipal que depende da Área de Servizos Sociais; de carácter social e educativo, dirixido á poboación infantil de entre 3 meses e 3 anos. O PAI do Concello de Trazo ten unha dobre función asistencial e educativa e ofrécelles aos nenos/as usuarios/as unha atención integral sen discriminacións, dirixida ao desenvolvemento harmónico da persoa e á compensación das desigualdades sociais, económicas e culturais. A función educativa do PAI é complementaria da da propia familia. O obxecto destes puntos é a prestación dunha atención asistencial en concellos que por baixa poboación infantil ou outras circunstancias económico-sociais, necesitan prazas para a atención do colectivo de nenos/as entre 0 e 3 anos pero non precisan crear escolas infantís 0-3. Entendida a súa concepción como instrumento de desenvolvemento rural se autorizarán, analizadas as condicións anteriores, en concellos con menos de 5.000 habitantes.  Lei 13/2008, do 3 de decembro, de servizos sociais de Galicia.  Decreto 254/2011, de 23 de decembro, polo que se regula o réxime de rexistro, autorización, acreditación e inspección dos programas e dos centros de servizos sociais.  Decreto 329/2005, do 28 de xullo, polo que se regulan os centros de menores e os centros de atención á infancia.  Decreto 330/2009, de 4 de xuño, polo que se establece o currículo de Educación Infantil.  Decreto 49/2012 do 19 xaneiro polo que se aproba o réxime de prezos das centros infantís.  Decreto 148/2014, de 6 de novembro, polo que se modifica o Decreto 99/2012, de 16 de marzo, polo que se regulan os servizos sociais comunitarios e o seu financiamento.  Real Decreto 476/2013, de 21 de xuño por el que se regulan las condiciones de cualificación y formación que deben poseer los maestros de los centros privados de Educación Infantil y de Educación Primaria, Art.2.2. (BOE núm.167, de 13 de xullo).  Real Decreto 132/2010, de 12 de febreiro, polo que se establecen os requisitos mínimos de centros que impartan as ensinanzas do primeiro e segundo ciclo da educación infantil, a educación primaria e a educación secundaria.  Lei 17/2011, de 5 de xullo, de seguridade alimentaria e nutrición.  Decreto 245/2003, de 24 de abril, polo que se establecen as normas de seguridade nos parques infantís.  Ordes anuais polas que se regulan as axudas as centros infantís. O Punto de Atención á Infancia é un establecemento de carácter diúrno e de titularidade municipal, encadrados nos servizos sociais especializados dos concellos, que teñen como finalidade prestar unha atención de apoio aos pais, titores ou gardadores dos/as nenos/as de entre 3 meses e 3 anos cando concorran situacións ou circunstancias que lles impidan o seu coidado. Ademais poderán atender aqueles casos que respondan a necesidades puntuais. NOME DO CENTRO: PUNTO DE ATENCIÓN Á INFANCIA DO CONCELLO DE TRAZO. ENDEREZO: Viaño Pequeno nº 27, 15687 Trazo TELÉFONO: 981 689 340 Email: atencion. infantil@concellodetrazo. es RESPONSABLE: Laura Muiño Rey ENTIDADE TITULAR: Concello de Trazo CIF: P1508700J ENDEREZO: Viaño Pequeno – Campo.15687 TRAZO Telf.: 981 689 001 REPRESENTANTE LEGAL: Alcalde/ Alcaldesa do Concello de Trazo. Nº inscrición no Rexistro de Entidades Prestadoras de Servicios Sociais.- RUEPPS: E-1166 C-1 Permiso de inicio de actividades: 05/10/2006 Xestión directa a) Cubrir a necesidade socio-familiar de atención, coidado e protección dos nenos/as durante o tempo de ausencia dos proxenitores. b) Fomentar actividades encamiñadas a promoveren o desenvolvemento persoal dos nenos/as. c) Facilitar a conciliación da vida familiar e laboral dos proxenitores. d) Promover a relación social e o encontro entre nenos/as de distintos lugares do municipio. e) Coñecer o seu propio corpo e o dos das outras persoas, as súas posibilidades de acción e aprender a respectar as diferenzas. f) Observar e explorar o seu contorno familiar, natural e social. g) Adquirir progresivamente autonomía nas súas actividades habituais. h) Desenvolver as súas capacidades afectivas. i) Relacionarse cos demais e adquirir progresivamente pautas elementais de convivencia e de relación social, así como exercitarse na resolución pacífica de conflitos. j) Desenvolver habilidades comunicativas en diferentes linguaxes e formas de expresión. k) Iniciarse nas habilidades lóxico-matemáticas e achegarse á lingua escrita como medio de comunicación, información e gozo. l) Sentir o xesto, o movemento e o ritmo como recursos para a expresión e a comunicación. m) Achegar, na medida das súas posibilidades, o uso das tecnoloxías da información e da comunicación. O PAI ten autorizada unha unidade mixta de 3 meses a 3 anos con 20 prazas autorizadas dispoñibles. Unha destas prazas quedará reservada para casos de emerxencia social. Segundo o artigo 29.2b) do Decreto 329/2005 a relación máxima de coidador/neno por grupo será de 1/20. En todo caso sempre se debe contar con unha persoa auxiliar ademais do persoal que atenda ao grupo. A idade mínima de novo ingreso establécese nos 3 meses na data de ingreso, agás aquelas situacións excepcionais que deberán estar acompañadas dos informes dos servizos sociais de atención primaria do concello. A idade máxima será de 3 anos e poderán permanecer no PAI aqueles menores que non teñan cumpridos os 3 anos o 31 de decembro do ano anterior ao que se presenta a solicitude. Os nenos/as que se vaian incorporar ao 2.º ciclo da educación infantil ao longo do ano natural en que cumpran os 3 anos de idade poden continuar no PAI ata o 31 de agosto. Poderán eximirse do límite de idade aos nenos e nenas con necesidades específicas de apoio educativo susceptibles de integración, logo do ditame conxunto da dirección e do organismo competente do Concello.1.- Servizo de Atención Educativa. Traballamos cun proxecto educativo propio que se axusta na súa estrutura ao Decreto 330/ 2009 polo que se establece o currículo de educación infantil na Comunidade Autónoma de Galicia. Dito proxecto educativo recolle, de xeito explícito, o tratamento lingüístico do centro, a coeducación e a atención á diversidade mediante a flexibilidade para adecuar a educación á diversidade de aptitudes, intereses e necesidades do alumnado en toda a etapa educativa. Ademais ten en conta o carácter globalizado da intervención educativa tanto en canto que un mesmo contido desenvolve obxectivos das distintas áreas da aprendizaxe e as necesidades educativas especiais dos nenos/as. Establécese un horario de atención educativa de 10.00 a 13.00 horas. O Centro incorpora o uso das novas tecnoloxías de modo que os alumnos/as e os educadores/as se familiaricen e poidan aproveitar os recursos pedagóxicos que ofrecen estes novos procedementos. Préstase tamén unha atención especial ó aprendizaxe do idioma castelán, mediante metodoloxías que facilitan a inmersión lingüística, co obxectivo de conseguir fluidez comunicativa en tódalas áreas, con fin de lograr a normalización lingüística. O Centro desenvolve unha educación personalizada, que inclúe un aspecto individualizador: edúcase a persoas concretas, con características e necesidades particulares; e presenta, así mesmo, un carácter de integración: edúcase á persoa completa, evitando a parcelación dos coñecementos, os procedementos e os valores. O alumno/a, nas súas características individuais e na súa totalidade persoal, é o referente último da educación. De xeito transversal ao currículo educativo introdúcese unha terceira lingua.2.- Servizo de Cociña. Entendendo por tal a prestación consistente na achega dos medios persoais e materiais necesarios para a adecuada distribución e consumo dos alimentos que traen os/as propios/as usuarios/as. As familias asinarán autorización para proporcionar os alimentos que se achegan cada día á escola para alimentar aos seus fillos/as co compromiso a levar os alimentos segundo as medidas hixiénicas establecidas, isto é: envasados en recipientes axeitados e correctamente identificados coa data de elaboración, nome e apelidos do neno/a e transportados en recipientes isotérmicos que manteñan a temperatura axeitada e con indicación de se precisan ou non refrixeración. O Punto de Atención á Infancia non presta servizos de comedor nin transporte nin horario amplo (mais de 8 horas). Os nenos e as nenas realizarán as actividades complementarias establecidas na programación do curso, tras a autorización por escrito das súas familias, e aboarán a cota establecida na ordenanza municipal correspondente para este tipo de actividades.1.- A solicitude de praza tramitarase co impreso oficial habilitado ao efecto (Anerxo I), e presentarase no prazo de matrícula oficial: do 1 ó 15 de marzo, tanto para a renovación de praza como para as solicitudes de novo ingreso. Con carácter excepcional poderanse presentar unicamente solicitudes fóra do prazo establecido nos seguintes casos: • Nacemento, acollemento ou adopción da/o nena/o con posterioridade ao prazo de presentación de solicitudes • Cambio de concello de residencia da unidade familiar As solicitudes presentadas fóra de prazo deberán ir xunto coa xustificación acreditativa da circunstancia que as motiva. - Cando se produzan empates de puntuación nos supostos de solicitudes de novo ingreso, daráselle prioridade á renda per cápita máis baixa. - Cando a solicitude non reúna os requisitos regulamentariamente establecidos, poderase requirir á persoa interesada para que emende os erros u a falta de documentos preceptivos nun prazo de 10 días hábiles, con indicación de que, de non o facer, a súa petición terase por desasistida consonte ao artigo 68 da Lei 39/2015 de 1 de outubro do procedemento administrativo común das administracións públicas. - Entregarase o regulamento do PAI que estiver en vigor nese momento tras a petición das persoas interesadas e, en todo caso, no momento de formalización da matrícula.1. Aqueles nenos e nenas empadroados no concello de Trazo que acrediten que polo menos un dos proxenitores ou representante estea empadroado no mesmo domicilio.2. De existir prazas vacantes poderán acceder ao servizo as fillas e os fillos de persoas que, estando empadroadas noutro concello, teñan os seus postos de traballo nunha empresa con sede social ou órgano da administración que radique no concello de Trazo. Esta situación deberá acreditarse cun certificado da empresa ou da institución correspondente.3. Persoas que teñan a súa residencia en concellos limítrofes co de Trazo. Para isto será necesario achegar o certificado de empadroamento do menor e de polo menos dun dos proxenitores, titores/as ou representante legal.4. De non existir familias en lista de agarda, pódese admitir asistencias puntuais por motivos familiares previo informe dos servizos sociais. As prazas adxudicaranse por esta orde: 1. Os/as menores matriculadas/os no PAI antes do 31 de xaneiro gozan de preferencia para a adxudicación de praza nas seguintes convocatorias sempre que cumpran os requisitos establecidos no artigo 5 deste regulamento. É requisito imprescindible estar ó día no pagamento das cotas mensuais na data de presentación da solicitude.2. Logo das reservas de praza anteriormente descritas, terán dereito a acadar praza no PAI as/os solicitantes con/cunha irmán/a con praza no PAI. Estas solicitudes presentaranse no mesmo prazo establecido ao efecto, xunto cun certificado acreditativo da Dirección do PAI que acredite a dita circunstancia e a documentación prevista no artigo 9.3. A continuación, adxudicaranse prazas ás/aos menores con medidas administrativas de tutela ou garda en situación de acollemento familiar.4. De haberen máis solicitudes que prazas ofertadas para a incorporación dos menores con dereito ás prazas ofertadas nos puntos 2 e 3 farase a baremación entre as solicitudes para a súa adxudicación. As familias con menores no centro unicamente asinarán o documento de solicitude de praza, sen adxuntar ningunha outra documentación, salvo que se lle requira para completar o expediente ou haxa algunha outra modificación. Unha vez adxudicadas as solicitudes correspondentes ás reservas de praza, as vacantes serán adxudicadas ás persoas solicitantes de novo ingreso segundo a puntuación obtida pola aplicación do baremo aprobado. Esta puntuación determinará a orde de relación na adxudicación de prazas. Priorizaranse aquelas situacións onde o/a menor e un dos proxenitores estean empadroados no municipio. Para o suposto de que existisen prazas vacantes no PAI unha vez completo o proceso de admisión, caberá a posibilidade de aceptar solicitudes de novo ingreso que non estean incluídas nos criterios de prioridade de adxudicación previstos no apartado A) deste artigo. Os criterios de admisión anteriormente descritos aplicaranse aos distintos procesos de baremación que teñan lugar ao longo do curso escolar. As solicitudes de novo ingreso faranse segundo o modelo establecido a tal fin, que se facilitará no Departamento de servizos sociais. A sinatura da solicitude suporá a aceptación e coñecemento do presente regulamento. Estas solicitudes poderanse presentar en calquera momento ó longo do curso escolar. Terá a consideración de praza de emerxencia social cando afectan a algún dos seguintes casos: • Menores tuteladas/os pola administración autonómica. • Fillas/os de mulleres que se atopen en casas de acollida ou vítimas de violencia de xénero. • Aqueles outros nos cales concorren circunstancias socioeconómicas e familiares que requiran unha intervención inmediata, tralo informe dos servizos sociais do Concello ou o departamento da administración autonómica competente na materia. As solicitudes de praza deberán estar acompañadas da seguinte documentación: • Libro de familia, ou similar • Documento Nacional de Identidade dos pais ou titores. • Certificado de empadroamento e convivencia expedidos polo concello. • Copia da declaración da facenda dos ingresos de tódolos membros da unidade familiar ou, no seu defecto, certificado emitido por facenda. No caso de nulidade matrimonial, separación ou divorcio considerase a renda de quen exerza a patria potestade. Teranse en conta as casiñas de rendementos netos de traballo, mobiliario e actividades declaradas, tanto para calcular o baremo de acceso como a contía que se aportará, de ser o caso. • No suposto de profesionais liberais e autónomos, certificado expedido pola Administración Estatal da Axencia Tributaria que acredite a alta no IAE e último recibo do pagamento de cota á Seguridade Social ou certificado da mutualidade profesional. • Xustificación da situación laboral no momento da solicitude. • No caso de cursar estudos oficiais, certificación que acredite tal circunstancia. • Tarxeta de desemprego, se é o caso. • Certificado de discapacidade, se é o caso, do/da menor, pais ou membros da unidade de convivencia. • No caso de nenas/os con discapacidade ou necesidades educativas especiais, informes do equipo de valoración e orientación das Xefaturas Territoriais ou da Unidade de Atención Temperá, segundo proceda. • Título de familia numerosa, de ser o caso. • No caso de que a solicitude non reúna os requisitos esixidos, o Concello requirirá ó interesado por un prazo de 10 días que emende a falta ou xunte os documentos necesarios, con indicación de que, si non se fixera, darase por desestimada a súa petición arquivándose sen máis. Os interesados terán que presentar dentro dos 15 días seguintes á notificación de admisión, a seguinte documentación complementaria: • Certificado médico do/da neno/a. • Fotocopia da tarxeta sanitaria. • Número da conta bancaria. • Autorización por escrito das persoas que poden recoller o/a neno/a. • 2 fotos tamaño carné O alumnado que fose admitido terá garantido o acceso ós novos cursos, sen necesidade dun proceso de admisión. No expediente persoal de cada neno/a, que terá carácter confidencial, de acordo á Lei Orgánica 15/1999 de 13 de decembro de Protección de datos de carácter persoal e o seu regulamento de desenrolo, RD 1720/2007, de 21 de decembro, constarán os datos de filiación, sanitarios, enderezo, e teléfono de contacto, así como aqueloutras circunstancias persoais relevantes que o solicitante queira facer constar para unha mellor atención do menor. Cando se produzan causas sobrevidas que afecten aos recursos da unidade familiar, poderán presentar outros documentos que acrediten oficialmente a situación económica, sempre e cando as variacións de ingresos supoñan unha diminución ou un incremento de máis do 20% no cómputo anual fronte aos declarados na solicitude de praza, variacións que deberán ter unha duración dun mínimo de 4 meses para ser tidas en conta. Entenderase por unidade familiar a composta pola nai, pai e fillos/as: As solicitudes serán obxecto de baremación por parte da Comisión de valoración, coordinación e control, formada por, ao/a alcalde/alcaldesa, a traballadora social do departamento de servizos sociais e o/a director/a do PAI. Adxudicarase a puntuación da epígrafe correspondente computando por dous, no caso de familias monoparentais. No caso de obter igual puntuación, daráselle prioridade á renda per cápita máis baixa. Calquera indicio de cambio non declarado, distorsión ou falseamento da situación socio-familiar, da situación da vivenda ou da situación académica reflectidas na solicitude, podería dar lugar a que se inicie de oficio un expediente de comprobación dos referidos actos.1. Unha vez realizada a baremación, a Comisión de Valoración, efectuará a proposta inicial de persoas admitidas e de agarda.2. A relación provisional coa puntuación obtida de persoas admitidas e de agarda publicarase por acordo da Xunta de Goberno Local no taboleiro de anuncios do Concello e na páxina web do Concello.3. As persoas solicitantes disporán dun prazo de dez días naturais, contados a partir do día seguinte ao da publicación da resolución das listaxes provisionais para a presentación das reclamacións no rexistro xeral do Concello. As reclamacións entenderanse resoltas coa publicación da listaxe definitiva.4. No suposto de non presentaren reclamacións, as listaxes provisionais serán propostas á Xunta de Goberno Local como listaxe definitiva de persoas admitidas e listaxe de agarda.5. Na relación definitiva de admitidas/os e de agarda estarán incluídas as solicitudes presentadas fóra de prazo conforme ao artigo 7 debidamente xustificadas que teñan entrada con anterioridade á data de publicación da relación provisional de admitidas/os.1. As solicitudes que formen parte da listaxe de agarda resultante do proceso ordinario poderán ser novamente baremadas no mes de decembro a instancia do/a interesado/a cando as súas circunstancias socioeconómicas ou familiares variasen con respecto a aquela baremación inicial e sempre que resulten debidamente acreditadas.2. As novas solicitudes presentadas fóra de prazo conforme ó artigo 7, serán tramitadas e baremadas pola Comisión de Valoración para a súa inclusión na listaxe de agarda na baremación do mes de decembro ou para a súa incorporación á escola de non existir listaxe de agarda.3. Estas solicitudes serán baremadas pola Comisión de valoración no mes de decembro segundo o procedemento establecido no artigo 10 4. De haber prazas vacantes despois da baremación do mes de decembro, as mesmas poderán ser cubertas por aqueles solicitantes que presenten a súa solicitude con posterioridade ao dito mes, sendo chamados por rigorosa orde de presentación da solicitude de novo ingreso.1. A listaxe de agarda resultante do proceso de baremación ordinario estará vixente ata a súa modificación pola Comisión de valoración na baremación do mes de decembro. A listaxe de agarda aprobada no mes de decembro será a definitiva ata o remate do curso escolar.2. Cando se oferta unha praza vacante, a persoa á que se lle adxudique, segundo a súa situación na listaxe de agarda, deberá formalizar a matrícula nun prazo de 3 días desde a recepción da comunicación pola que se lle oferta a praza a través do medio de notificación preferente sinalado na solicitude. Cando non se proceda a formalización da matrícula no prazo anteriormente sinalado darase por rexeitada a praza. Dito rexeitamento suporá a perda do posto acadado na listaxe de agarda permitindo que o PAI proceda ao chamamento do/a menor que lle siga por orde de puntuación. Independentemente do momento da incorporación dos/as menores á escola, establecerase un período de adaptación, segundo se regula no Decreto da Xunta de Galicia 330/2009, do 4 de xullo, que establece o currículo da educación infantil, co obxectivo de establecer unhas bases sustentadas na confianza mutua e na comunicación entre as crianzas, educadores/as e familias. O protocolo para a incorporación dos nenos e das nenas á escola será progresiva do seguinte xeito: 1. A organización do tempo dos nenos e nenas de 3 meses a 3 anos será flexible para adaptarse aos seus ritmos de actividade e descanso. Non obstante, considerarase que os/as menores deben acudir ao centro nun horario fixo, nos momentos de entretemento e lecer e a comezos da semana, cunha estancia non superior a 30 minutos. Na semana seguinte o neno ou nena permanecerá no centro 1 hora cada día, de modo que cada semana vaia aumentando 30 minutos ata que estea adaptado por completo.2. O proceso de adaptación pódese alterar por mor de calquera circunstancia que as persoas educadoras xulguen necesario en función das características de cada neno/a.3. Se o neno ou nena se ausentase do centro longos períodos de tempo, cumprirá aplicar de novo o período de adaptación.4. No caso de que calquera dos anteditos aspectos non se cumpran na forma en que dispón este regulamento, non se admitirán no centro. O horario de apertura do Punto de atención á infancia de Trazo é de luns a venres de 07.30 a 15.15 horas, de xeito ininterrompido, excluídos os días considerados festivos no calendario laboral. O curso escolar será dende o 1 de setembro e rematará o 31 de agosto. O centro permanecerá pechado segundo calendario laboral os días festivos nacionais, autonómicos, locais e o día do ensino, así como os días 24 e 31 de decembro. O PAI oferta xornadas únicas en horario de 07.30- 15.15, sendo obrigatorio o horario de 10.00- 13.00 horas. O centro non pecha en todo o ano. Reduce o seu horario da apertura unicamente aqueles días de escasa demanda dos nenos e nenas. As familias son avisadas e expresarán a súa conformidade dos peches do centro mediante entrega en circular escrita no momento da solicitude de información/matrícula do seu fillo/a (variando estes días cada ano lectivo). Deberase cumprir o horario concretado no momento da matrícula que implica a asistencia continuada da crianza durante a semana, agás a concorrencia de circunstancias que así o xustifiquen. No caso dun incumprimento reiterado sen a debida xustificación a Dirección, previa comunicación ao Concello, reducirá de oficio o horario solicitado pola familia polo horario no que a crianza permaneza habitualmente no centro. Só se poderá facer unha modificación de horario ao longo do curso escolar, por circunstancias debidamente acreditadas. Será presentada no rexistro do Concello e a proposta de modificación de dito horario será valorada pola Comisión de valoración, coordinación e control. Os nenos e nenas poderán asistir ao centro un máximo de 11 meses dentro do curso escolar; dende o 1 de setembro ata 31 de agosto do ano seguinte. Por causas xustificadas poderían asistir os doce meses do ano, previa presentación de solicitude e autorización por parte da Comisión de valoración, coordinación e control. O alumnado deberán gozar dun mes enteiro de vacacións, que se solicitará cunha antelación mínima de 7 días. As vacacións non poderán ser inferiores a períodos dunha semana. Os períodos vacacionais serán comunicados por escrito no rexistro do Concello. Para o bo funcionamento do centro os nenos/as que acudan de xeito habitual ó centro terán que estar antes das 10.00 horas e non serán recollidos ata as 13.00 horas, agás causa xustificada.1. Incumprimento da idade máxima regulamentaria de permanencia no PAI, agás os/as menores que por necesidades educativas especiais deban permanecer no centro un ano máis.2. Por solicitude dos pais/nais, titores/as ou representantes legais.3. Por falta de pagamento da cota establecida durante dous meses consecutivos ou tres alternos, calquera que sexa o curso escolar ó que se refira a débeda.4. Por comprobación da falsidade dos datos ou documentos achegados.5. Por incompatibilidade e inadaptación absoluta para permanecer no PAI.6. Por falta de asistencia continuada durante 15 días sen causa xustificada.7. Por incumprimento reiterado das normas do PAI recollidas no presente Regulamento de réxime Interior e outras que se establezan no centro. Naqueles casos en que a baixa sexa xustificada e se prolongue máis dun mes, haberá que achegar xustificación médica con carácter mensual. O incumprimento desta obriga será causa de baixa. Por motivos xustificados permitirase unha suspensión temporal por un período máximo de tres meses, coa obriga de efectuar o pago da cota correspondente. Permítese unha única suspensión temporal por curso académico. Na entrada e na saída das crianzas deberanse respectar os horarios preestablecidos, co obxectivo de manter a continuidade e coherencia nas propostas educativas programadas. Non obstante o anterior, e sempre que se respecte a ratio, atenderanse aqueles casos excepcionais xustificados polas familias. Os nenos e as nenas poderán realizar as saídas establecidas na programación do curso, tras a autorización por escrito por parte dos pais, nais, titores/as ou representantes legais. Ao longo da xornada respectaranse as necesidades fisiolóxicas do neno ou nena. Isto debe supoñer unha coordinación do Equipo Educativo-familia onde se garanta a cobertura destas necesidades. Só poderán recoller ás crianzas as persoas autorizadas polos pais, nais, titores/as ou representantes legais. O persoal do PAI está obrigado a solicitar o DNI ou documento identificativo equivalente á persoa que veña recollela no caso de non coñecela e comprobar se está na listaxe de persoas autorizadas. As persoas autorizadas deberán contar polo menos con 16 anos De non producirse a identificación, o/a menor non poderá ser entregado, procedéndose ao contacto coa nai, pai, titor/a ou representante legal. Teranse en conta as cuestións concretas establecidas por resolución xudicial que deberán ser postas en coñecemento da Dirección do PAI por quen ostenta a garda e custodia do/a neno/a. Non se permite a entrada libre no centro por razóns hixiénicas e de organización na aula. Os horarios de entrada e saída son moi dispares e habería unha interrupción contínua. Establécese o seguinte horario de visitas: 1ª visita: día da entrevista inicial coa directora, na que se lles informa do funcionamento da centro, prezos, horarios e na que coñecen as instalacións interiores e exteriores do centro.2ª visita e sucesivas: titorías coa educadora, con cita previa e no horario establecido. É un órgano unipersonal coas seguintes funcións: • Elaborar a programación xeral e a memoria anual, xunto co equipo técnico. • Dinamizar a elaboración do proxecto educativo da escola e a proposta pedagóxica en colaboración directa co persoal educativo e responsabilizarse de presentar os dous documentos perante a comisión de coordinación e control. • Organizar e supervisar o traballo do persoal do PAI. • Autorizar actuacións extraordinarias para o normal desenvolvemento do PAI. • Convocar e presidir reunións do persoal, así como executar e facer cumprir os acordos adoptados nestas. • Prestar atención personalizada ós usuarios/as, tanto a través do desempeño da función educativa como directiva. • Canalizar e coordinar as relacións coas familias estimulando e garantindo a súa participación na vida do PAI. • Comunicar á coordinadora dos servizos sociais as incidencias relativas ás necesidades de mantemento do PAI, baixas de persoal, necesidades materiais e calquera outra circunstancia que afecte ó ordinario funcionamento do centro. • Supervisar, coordinar e facer cumprir o correcto desenvolvemento das actividades programadas. • Cumprir e facer cumprir o marco lexislativo vixente para a infancia, e de xeito específico de ámbito educativo, así como o Regulamento de réxime interior do PAI • Participar en actividades de formación e promover a formación continua do persoal. • Representar o PAI. Para tal fin constituirase unha comisión coa seguinte composición: - Presidente/a: o/a alcalde/ alcaldesa. - Vocal: director/a do PAI. - Secretario/a: traballador/a social. Esta comisión configurarase como órgano de valoración, coordinación e control do PAI de Trazo, sendo as súas funcións as seguintes: 1. Supervisar o funcionamento do PAI de acordo co estipulado neste regulamento e na normativa sectorial aplicable.2. Resolver os posibles conflitos que poidan xurdir no ámbito educativo ou de xestión do centro.3. Aplicar os criterios de admisión de alumnos de acordo coa norma establecida, e interpretar e resolver aqueles casos conflitivos ou dubidosos. O PAI deberá adaptarse na súa organización e funcionamento ó disposto neste regulamento e disporá de autonomía para definir o seu modelo de xestión pedagóxica. O Regulamento de réxime interno poderá ser modificado á proposta da Comisión e será aprobado posteriormente polo Pleno da Corporación e visado novamente polo servizo de Inspección de Familia e Menores da Xunta de Galicia. O PAI conta con: - 1 copia do presente Regulamento de Réxime Interior.- RRI a disposición das persoas usuarias nun lugar visible do centro. As familias asinarán a súa aceptación. - 1 libro de reclamacións a disposición das persoas usuarias, que poderá ser solicitado para a súa consulta polas administracións e segundo o artigo 6 do Decreto 254/2011, de 23 de decembro, polo que se regula o réxime de rexistro, autorización, acreditación e inspección dos programas e dos centros de servizos sociais, remitirase á inspección dos servizos sociais da xunta de Galicia unha copia das reclamacións presentadas, no prazo máximo de 3 días hábiles, xunto cun informe xustificativo dos antecedentes e actuacións realizadas para a súa xestión. O procedemento para a substitución e imprevistos do persoal realizarase mediante chamamento pola lista de agarda confeccionada no procedemento selectivo. O centro está formado por: • Persoal de dirección/ Persoal de atención educativa: 1 Mestra Educación Infantil • Persoal de Apoio: 1 Auxiliar • Persoal de Servizos Xerais, 1 persoa de limpeza mediante empresa externa. O persoal do PAI contará coa seguinte titulación: a) Persoal de atención directa: • Título de Grao en Educación Infantil. • Mestre/a especialista en educación infantil (diplomatura). • Diplomado en Profesorado de Educación Xeral Básica coa especialidade de Educación Infantil ou de Educación Preescolar (R. D. 1954/1994, do 30 de setembro, BOE nº 275, do 17/11/94). • Mestre en Educación Primaria coa especialidade de Educación Infantil ou Preescolar. • Técnico superior en Educación Infantil ou equivalente b) Persoal de apoio á atención directa e coidado dos menores: ademais das titulacións anteriores poderá estar en posesión das seguintes titulacións: • Técnico de atención socio-sanitaria. • Técnico superior en animación sociocultural. • Técnico en coidados auxiliares de auxiliar en enfermería. • Diplomado en puericultura, recoñecido pola Consellería de Educación. • Outras recoñecidas como apropiadas polo órgano competente na autorización do centro. A dirección do centro recaerá en algún dos membros do persoal coa titulación de técnico superior en educación infantil, grao en mestre/a de educación infantil ou equivalente. As funcións do persoal son as de coidar da orde, seguridade, entretemento, alimentación e aseo dos nenos e xestionar o centro de cara á consecución dos obxectivos do servizo. A Comisión de valoración, coordinación e control, formada polo/a alcalde/sa, traballadora social e directora da escola, resolverán posibles conflitos que puideran xurdir no ámbito educativo ou de xestión do centro. Son dereitos do persoal: a) Recibir regularmente información da marcha e do funcionamento do PAI, a través do/a director/a responsable. b) Presentar propostas que contribúan a mellorar o funcionamento do PAI e a atención prestada aos/ás menores c) Para o persoal educativo, desenvolver as súas funcións educativas de conformidade co establecido na programación xeral anual, no proxecto educativo e na lexislación vixente. A que lle sexan proporcionados, dentro das posibilidades do PAI, os recursos e os medios precisos para desenvolver as súas funcións axeitadamente en beneficio do alumnado que ten ao seu cargo. Son obrigas do persoal: a) Cumprir e facer cumprir de acordo coas súas funcións o presente regulamento. b) Velar polo respecto dos dereitos dos/as menores recollidos no presente regulamento e aqueloutros recoñecidos na lexislación vixente. c) Gardar estrita confidencialidade sobre os datos persoais dos/as menores e das súas familias aos que teñan acceso en razón das súas funcións. d) Cumprimento das tarefas e responsabilidades derivadas do seu posto de traballo. O persoal educativo deberá desenvolver a súa labor de acordo co marco lexislativo vixente para o tramo de idade de 3 meses a 3 anos. As persoas usuarias do Punto de Atención á Infancia do Concello de Trazo teñen os seguintes dereitos: a) A accederen ao centro e recibiren asistencia sen discriminacións por razón de sexo, raza, relixión, ideoloxía ou calquera outra circunstancia persoal ou social. b) A seren tratados co respecto e consideración debidos á dignidade da persoa polo persoal do centro e polos demais usuarios. c) A que os datos do seu expediente persoal sexan tratados co debido sixilo e non se transmitan a terceiros sen a correspondente autorización. d) A unha asistencia individualizada consonte as súas necesidades educativas de apoio especial. e) Á intimidade persoal en función das condicións estruturais do centro e as características dos servizos. f) A que se lle facilite o acceso á atención social, sanitaria, educacional, cultural e, en xeral, á satisfacción de todas as necesidades persoais que sexan relevantes de cara ao seu desenvolvemento integral. g) A seren informados polo persoal educativo do desenvolvemento diario do/a neno/a do PAI.1. Os/as nenos/as deberán acudir en condicións correctas de saúde e hixiene. No caso de ter padecido enfermidades infecto-contaxiosas ou que requiran repouso, solicitarase da familia o certificado médico que acredite que o/a neno/a ten un bo estado de saúde.2. Non serán admitidos os/as nenos/as que padezan enfermidades infecto-contaxiosas. A aparición destas enfermidades deberá ser comunicada polos pais/nais, titores/as ou representantes legais á Dirección do centro coa maior brevidade.3. No caso de observarse síntomas dun proceso infecto-contaxiosos nos/as nenos/as no propio centro, informarase e avisaranse os seus pais/nais, representantes legais ou titores/as, co fin de evitar a propagación da enfermidade entre os demais nenos/as. O reingreso no centro só será posible logo de transcorrido o período de contaxio.4. No caso de enfermidade ou accidente, logo das primeiras atencións, porase esta circunstancia en coñecemento dos pais/nais, titores/as ou representantes legais, se for o caso, que deberán acudir ao PAI para se faceren cargo do neno ou nena. No caso de non se poder desprazar, ou de que a circunstancia concreta do accidente ou enfermidade o requirise, a Dirección do PAI está facultada para autorizar o desprazamento a un centro sanitario co obxecto de garantir a atención médica axeitada.5. Sempre e cando sexa posible, a familia axustará a dose dos medicamentos fóra dos tempos de permanencia no PAI. Só se administrarán medicamentos en casos moi excepcionais e sempre deben ir acompañados de receitas médicas actualizadas, onde constará o nome dos/as nenos/as, o nome do medicamento e a dose e frecuencia da súa administración.6. Xunto á receita deberá achegarse a correspondente autorización por escrito dos pais/nais, titores/as, representantes legais para administración dos mesmos.7. O/a neno/a permanecerá na casa cando tivese máis de 38.º C de febre, diarrea, vómitos ou enfermidade contaxiosa (rubeola, papeiras, sarampelo, etc.). De aparecerlle calquera destes síntomas mentres permanece no PAI será posto en coñecemento dos pais/nais/representantes legais para estes recolleren o/a neno/a o antes posible. No caso de que xurda un proceso febril durante o tempo de permanencia no PAI, o persoal tentará reducila por medios físicos, dando aviso á familia.8. Evitarase vestir aos nenos e nenas con exceso de roupa dado que a temperatura do centro infantil é controlada a diario con sistema de climatización.1. A familia debe traer unha muda completa para deixar no centro (calzón/braga, body, calcetíns, camiseta, pantalón e xersei), que lles será devolta ao finalizar o curso, e que en caso de necesidade debe repoñerse.2. Todos os nenos/as que usen cueiros deberán traer un paquete deles, un bote de toalliñas e crema en caso de usala. Este material repoñerase cando fose preciso.3. O alumnado afectado por parásitos como piollos, lombrigas, etc. deberán utilizar tratamento antiparasitario despois do aviso por parte do PAI. Os nenos e nenas deberán permanecer na casa ata o completo remate do tratamento.4. Calquera situación anómala que manifesten os/as menores deberá ser comunicada polas familias o antes posible.5. Os/as nenos/as deberán vir ao PAI con roupa que lles permita moverse con autonomía e plena comodidade. Desaconséllanse petos, tirantes, botóns, etc.1. Sempre que haxa algún cambio na alimentación, dose, introdución de novos alimentos, textura…, deberán comunicalo.2. Os pais/nais, titores/as ou representantes legais deberán presentar o informe pediátrico correspondente naqueles casos en que se deba prestar unha especial atención ao tipo de comida, en razón de circunstancias persoais.3. No punto de atención á infancia municipal non se practicará ningún sistema de inicio de alimentación complementaria autorregulada (Baby-Led Weaning ou similar) tendo en conta que o centro non dispón dun número de persoal adecuado para poder ofrecer supervisión personalizada en todo momento ós menores minimizando os riscos de atragantamento.1. Ausencia: cando se produza a falta de asistencia ao centro por un período superior a 3 días, debido a enfermidade ou a outras circunstancias os pais/nais, titores/as ou representantes legais deberán comunicar este feito por escrito a dirección do centro.2. Os pais, nais, titores/as e representantes legais poñerán en coñecemento do centro calquera circunstancia persoal do/a neno/a que esixa unha especial atención.3. Os nenos e nenas non poderán levar lambetadas ao centro, agás aquelas permitidas pola dirección do centro, en casos de celebracións e para compartir cos/coas compañeiros/as.4. Todos os/as nenos/as que asistan ao PAI deberán traer un vaso. Sempre que vaian usar o servizo de cociña traerán un babeiro, biberóns, comida e/ou merenda preparada, e outros obxectos persoais que precisen durante a súa estancia no PAI (chupete, boneco de apego para durmiren, etc). Todo elo virá nunha mochila e/ou bolsa axeitada para a súa conservación (no caso dos alimentos) marcada co seu nome.5. Toda a roupa que poida ser sacada no centro (chaquetas, xerseis, cazadoras, abrigos, etc) deberá vir marcada co seu nome e provista dunha cinta de aproximadamente 20 cm para que a poidan colgar nos percheiros.6. Os/as menores dun ano deben vestir no centro con roupa cómoda, evitando no posible botóns, peches ou tirantes superfluos. Débense descartar os modelos tipo buzo.7. As prendas débense marcar co nome e apelido para non dar lugar a confusións: gorros, abrigos, xerseis, mudas de reposto, mochilas ou bolsas, calzado, etc. O centro non se fará responsable da perda ou deterioro de prendas de vestir ou outros obxectos.8. Os/as nenos/as non poderán traer obxectos de valor (pulseiras, medallas, cadeas, etc.). no caso contrario o Concello de Trazo declinará toda responsabilidade.9. Non se admiten xoguetes propios de cada rapaz/a (evitando de esta forma conflitos e perdas) a excepción dos primeiros días de asistencia, que coinciden co período da adaptación ao centro. O xoguete ou obxecto de apego serve neste intre como instrumento para o achegamento ao novo contorno e como elemento de socialización.10. A roupa e o calzado deben ser cómodos: sen cordóns e evitar botas de plástico nos días de inverno.11. Evitaremos os tirantes, lazos, horquillas, pinzas, gomas, xa que son obxectos que poden ser perigosos.12. Os teléfonos de contacto dos responsables dos nenos e nenas, deberán estar actualizados en todo momento nos arquivos do PAI para a súa localización inmediata, constituíndo este feito unha responsabilidade exclusiva de ditos representantes.13. Os nenos e nenas serán entregados unicamente ás persoas autorizadas que figuran na solicitude de inscrición. Se fose necesario entregalos a outras persoas, estas deben ser autorizadas por escrito (sen que esta delegación de funcións exima aos pais/nais da responsabilidade da escolla realizada). As persoas autorizadas deberán contar polo menos con 16 anos. Os xoguetes serán atraumáticos, atóxicos, lavables e axeitados ás idades dos/as nenos/as. As actividades educativas que se realicen tamén terán que ser adaptadas por idades e realizaranse conforme ó establecido no proxecto educativo a elaborar polo persoal responsable do centro. Os materiais empregados no centro serán cálidos e adaptados ás idades dos/as nenos/as. O equipamento mobiliario deberá cumprir coas normas de seguridade establecidas para este tipo de centros. O centro conta con zoa exterior de xogos ao aire libre. Está delimitada e valada en todo o seu perímetro e acondicionada con materiais que garanten a seguridade dos/as nenos/as. A lingua que se utilizará para o normal funcionamento diario no PAI de Trazo será o galego. Esta decisión tomouse tendo en conta que é, maioritariamente, a lingua materna dos usuarios/as e tamén a que predomina entre os habitantes do noso concello. Isto non quita que, tal e como aparece recollido no Decreto 79/2010 do 20 de maio para o pluringüismo non universitario de Galicia, se atenda de xeito individualizado a aqueles nenos/as que teñan como lingua familiar o castelán iniciándoos progresivamente no uso do galego. De xeito transversal ao currículo educativo introdúcese unha terceira lingua. O inglés. O PAI deberá promover a igualdade como valor fundamental de convivencia entre os/as nenos/as. Será o cerne de todas as actividades que se desenvolvan no PAI e reflectirase non só nas actividades e no material de traballo senón tamén no comportamento habitual de todo o persoal do PAI. A Dirección do PAI prestará atención especial ao fomento e respecto da interculturalidade, como instrumento de superación das desigualdades, prexuízos e racismo. Para o logro dos obxectivos o PAI programará actividades para promover a igualdade entre os/as nenos/as e evitar os comportamentos e as actividades discriminatorias por razón de sexo e porá especial coidado en revisar aqueles materiais e ilustracións que se utilicen como instrumentos de traballo. Así mesmo vixiarán que no uso da linguaxe se adopten expresións e formas non discriminatorias. Co fin de desenvolver nos/as menores hábitos e actitudes que promovan a convivencia pacífica e a resolución de conflitos, realizaranse estratexias de intervención vinculadas á seguinte temática: – A coeducación: o persoal do centro poñerá especial coidado nas actitudes, linguaxe, materiais didácticos, etc. para fomentar a igualdade e o afastamento de estereotipos e tópicos sexistas. – A atención á diversidade: o recoñecemento e o respecto do “diferente” como positivo e enriquecedor, traballando dende a interculturalidade, a inclusión e integración. – Educación para a paz, a solidariedade e a cooperación, a través da resolución pacífica de conflitos na aula e co fin de desenvolver actitudes e hábitos solidarios, tolerantes e respectuosos cos demais. O PAI promoverá, na medida das súas posibilidades, a integración dos nenos/as con necesidades educativas especiais. A admisión destes nenos/as estará suxeita á existencia do equipamento e persoal adecuados no centro e requirirá o informe previo do equipo de avaliación e orientación correspondente ao seu grao de discapacidade e ao proceso de integración. En ningún caso poderá haber máis dun neno/a de integración no centro e para os efectos de ratio esta praza compútase como dúas. a) Cumprir as normas que se establezan para o bo funcionamento do centro, recollidas neste regulamento. b) Manter e observar unha conduta inspirada no mutuo respecto, tolerancia e colaboración, encamiñada a facilitar a mellor convivencia. c) Participar na vida do centro de acordo co establecido neste regulamento. a) Ao sixilo profesional sobre os datos do seu historial socio-sanitario e familiar. b) A deixar de utilizar os servizos ou abandonar o centro por propia vontade. c) A ser informados de xeito comprensible das medidas adoptadas respecto da estancia no centro dos seus fillos/as. O PAI fomentará a colaboración dos pais/nais, titores/as ou representantes legais co centro e as relacións co seu persoal na procura dun trato directo e cotián. Os pais/nais, titores ou representantes legais poderán solicitar reunións coas educadoras do centro cando o crean convinte. O contacto cos pais dende a admisión dos seus fillos será directo e diario. Diariamente informarase aos pais/nais das incidencias acaecidas durante a estancia dos/as menores no centro no momento da recollida dos mesmos. Do mesmo xeito, os responsables dos/as menores poden utilizar o momento da entrega para comentar aquelo que consideren importante para ter en conta ao longo da xornada. Co fin de garantir a necesaria relación de cooperación, o persoal do centro poderá propoñer reunión xerais, de grupo ou individuais, segundo a natureza dos temas a tratar.1. Os prezos públicos serán os establecidos polo Decreto 49/2012, do 19 de xaneiro, polo que se aproba o réxime de prezos das escolas infantís 0-3 da Xunta de Galicia e as súas actualizacións e seguirase o indicado na Ordenanza Fiscal Reguladora do prezo público pola prestación do servizo da atención á infancia e demais normativa aplicable para a súa modificación.2. O prezo público por asistencia ao PAI fíxase segundo o que indique as taxas da Xunta (segundo o IPREM), que teñen en conta a renda per cápita mensual da unidade familiar, e unha vez aplicadas as diversas reducións que na mesma se contemplan.3. Non se aboará a tarifa que corresponda ó mes de agosto, desfrutando obrigatoriamente dun mes de vacacións ó longo do ano. Non se bonificará ningún período adicional de vacacións.4. Se por calquera motivo o centro tivera que permanecer pechado durante un período superior a quince días contando co correspondente permiso da Secretaría Xeral, non se aboará a tarifa en relación a ese período.5. A non asistencia dun neno ou nena durante un período determinado non supón redución da tarifa.6. A ampliación de horario levará consigo o abono da diferencia da tarifa mensual.7. Revisión do prezo público: durante o curso poderase proceder á súa revisión, sempre que se produzan e xustifiquen variacións nas circunstancias económicas ou familiares referidas aos seguintes casos: • A modificación das variables que determinan os descontos recollidos na normativa vixente en materia de prezos públicos. • As variacións nos seus ingresos que impliquen unha modificación substancial na súa capacidade económica. Só se terán en conta as variacións que supoñan unha diminución ou incremento de máis do 20% no cómputo anual fronte aos ingresos declarados na solicitude de praza ou, de ser o caso, nunha variación posterior. Estas variacións deberán ter unha duración dun mínimo de 4 meses para ser tidas en conta e xustificaranse por medio da declaración do IRPF, dun certificado emitido pola Axencia Estatal da Administración Tributaria ou por calquera outra documentación, que xustifique e permita un novo cálculo da renda per cápita da unidade familiar. • A variación no número de membros da unidade familiar, se fose o caso. A/o beneficiaria/o queda obrigada/o a comunicar calquera variación que se produza ao respecto.8. Os prezos públicos establecidos neste regulamento actualizaranse segundo a normativa vixente que regule o réxime de prezos das escolas infantís 0-3 da Xunta de Galicia e as súas actualizacións para cada curso escolar, previa modificación acordada no Pleno da Corporación Municipal.9. Cando o inicio do curso dun ou dunha menor sexa con anterioridade o día 15 do mes, aboará a mensualidade completa. De producirse con posterioridade o día 15, reducirase a contía correspondente nun 50%. Os pagos serán xustificados polo PAI mediante facturas nas que se detallarán os servizos básicos e os complementarios. No caso da gratuidade dos 2º fillos/as e sucesivos/as, o centro emitirá recibo con coste 0 para a atención educativa no que se detallará a lenda “praza financiada ao 100’% pola Xunta de Galicia”. A prestación do servizo do PAI financiarase cos recursos xerais do Concello, cos prezos públicos que aboarán as persoas usuarias e con outras achegas das administracións con competencias na materia. Segundo as circunstancias da unidade familiar, sobre o prezo que resulte aplicar ó disposto no punto anterior aplicaranse os seguintes descontos que non son acumulables entre si: a) Nenos/as pertencentes a familias numerosas, desconto dun 20%. b) Nenos/as pertencentes a familias monoparentais, desconto dun 20%. c) No caso da matriculación do segundo fillo ou filla e sucesivos/as da unidade familiar, aplicarase para estes unha bonificación do 100 % dos prezos públicos ou contraprestacións pecuniarias que se encontren en vigor en cada momento. A non asistencia por períodos vacacionais (distintos ao mes de vacacións) ou enfermidade non eximen dos pagos mensuais da cota correspondente, estes pagos garanten a reserva de praza durante todo o curso. No caso de que se produzan ditos impagos, o PAI poderá dispoñer da praza polas causas de baixa detalladas no artigo 16 do Cap. II de Funcionamento do centro e ofertar a mesma segundo corresponda na listaxe de agarda. No caso de vacacións ou ausencias debidamente xustificadas o centro reservara a praza do/a alumno/a. O centro réxese segundo o disposto na Lei 31/1995 de Prevención de Riscos Laborais e no Real Decreto 39/1997. O centro conta con detectores de fumes, antipilladedos en todas as dependencias, alarma de incendios. O centro posúe unha caixa de primeiros auxilios e realizan periodicamente, desinfección, desinsectación e desratización (DDD) Os traballadores/as, contarán con coñecementos acreditados de prevención de riscos laborais e de primeiros auxilios. Todo o persoal do centro, está en posesión do carné de manipulación de alimentos e ten feito o curso de primeiros auxilios. Todo o persoal que realiza atención e coidado do alumnado acredita o seu correcto estado de saúde e con periodicidade anual realiza un recoñecemento médico que acredita que non padece enfermidade infecto-contaxiosa nin defecto psíquico ou físico que impida as súas funcións na escola. Será igualmente preceptiva a vacinación do persoal contra a rubéola, co especial compromiso das mulleres en idade fértil de adoptar as medidas sanitarias preventivas que correspondan durante os 3 meses seguintes á vacinación. En canto á hixiene, seguiranse as pautas marcadas por Sanidade nos seus controles periódicos. Será obrigatoria una correcta hixiene persoal dos/as traballador/as. • Un Plan de autoprotección implantado e inscrito no REGAPE.–Rexistro de plans de autoprotección da Comunidade Autónoma de Galicia. • Unha póliza de responsabilidade civil e de accidentes. • Un libro de reclamacións a disposición das persoas usuarias. • Un rexistro de persoas usuarias. • Un expediente individual de cada neno/a. • Un proxecto educativo a disposición das familias. Queda derogado o regulamento de funcionamento do Punto de atención á infancia de Trazo publicado no Boletín Oficial da Provincia do venres 13 de abril de 2018. (BOP. Nº 70) Primeiro.–Este regulamento entrará en vigor logo de que se publique enteiramente o seu texto no Boletín oficial da provincia e transcorra o prazo de quince días ó que se refiren os artigos 70.2 e 65.2 da Lei 7/1985, do 2 de abril, reguladora das bases de réxime local.” Segundo.–Expoñer ó público este acordo por medio de anuncio no Boletín Oficial da Provincia da Coruña e na sede electrónica da corporación coa finalidade de que as persoas e as entidades interesadas poidan presentar no prazo de 30 días soltos a suxestións ou reclamacións que xulguen oportunas. De non habelas, entenderase aprobado definitivamente. Reunidos en Trazo, dunha parte o alcalde/alcaldesa, como representante legal do Punto de Atención á Infancia de Trazo e doutra parte, en representación de ……………………………………………………………. con data de nacemento: ……………………………………………. 1. ………………………………………….…. con DNI……………………………………. domicilio en ………………………………….…………. Trazo e teléfono ………………………………. actuando como pai/nai/titor/a/representante legal 2. ……………………………………………. con DNI …….……………………. con domicilio en (a mesma) e teléfono ……………………………………. actuando como pai/nai/titor/a/representante legal.3. Teléfonos: ………………………………………………. 1 - Que os representantes legais do menor se comprometen a aceptar o regulamento de réxime interior, do cal consta copia no taboleiro de anuncios do centro, e do que se lle fará entrega no momento da adxudicación da praza.2 - Que o Punto de Atención Infantil prestará ao menor, durante o curso escolar actual os servizos consistentes nun equipamento diúrno de carácter educativo e asistencial regulados no Decreto 329/2005, do 28 de xullo, no que se regulan os centros de menores e os centros de atención a infancia.3- No taboleiro de anuncios do centro, aparecerá exposta a información básica referida aos servizos prestados, ao horario e períodos de funcionamento, os prezos e tarifas esixibles pola prestación dos servizos, distinguindo entre as contías totais das prestacións básicas e os servizos optativos ou susceptibles de cobramento a parte.4- O horario de asistencia será dende as. h. ata as. 5.- Comerá no centro: si  non  6- A cota mensual será de _____€ A dita cota será abonada mediante domiciliación bancaria na conta: 7- Os datos facilitados neste contrato, así como aqueles facilitados o longo da prestación dos servizos, pasarán a formar parte dun ficheiro titularidade do Punto de Atención á Infancia, denominado fronte o cal as persoas contratantes poderán, en calquera momento, de acordo co disposto no artigo 5 da Lei Orgánica 15/1999, do 13 de decembro, de protección de datos de carácter persoal exercitar os dereitos de acceso, rectificación, cancelación e oposición, mediante solicitude dirixida por escrito a atención do titular do ficheiro nos termos que subscribe a lexislación vixente, no seguinte enderezo: Viaño Pequeno 14- Campo- 15687 Trazo.8- Os representantes legais do/a menor autorizan a que sexa recollido/a no centro polas seguintes persoas: a) ………………………….……. con DNI. b) ………………….…………. con DNI. c) ……………….……………. con DNI. d) ……….……………………………. con DNI. *Xuntaranse ó contrato copia dos DNI das persoas autorizadas. No suposto de que una vez asinado este contrato, as partes decidan revocar a autorización de recollida do/a menor ou desexen engadir novas persoas usaran un modelo anexo que pasara a formar parte deste contrato.9- Os representantes legais  autorizan  non autorizan ao/á alumno/a a saír do centro para participar nas actividades complementarias/extraescolares programadas ou no caso dunha urxencia, se fose preciso.10- Os representantes legais  autorizan  non autorizan a toma e publicación de imaxes do/a menor polas persoas responsables do centro.11- Os representantes legais  autorizan  non autorizan a que se lle administre ao/á menor medicación, no suposto que sexa imprescindible e conte coa perceptiva prescrición facultativa, na que conste as horas de administración e a dose correspondente.12- No caso de ser usuarios do servizo de cociña, o que supón que as familias achegan os alimentos ao centro, os representantes legais do/da menor comprométense a que os ditos alimentos cumpren as medidas hixiénicas establecidas na normativa de aplicación e autorizan ao persoal do centro a proporcionar ao/á alumno/a os alimentos facilitados. Como proba da súa conformidade, as dúas partes asinan este contrato o Trazo …. de ……….…………. de 20. Representantes da persoa usuaria Representante do Punto de Atención á Infancia O Responsable de Tratamento dos datos persoais é CONCELLO DE TRAZO, con dirección en LUGAR DE VIAÑO PEQUEÑO, Nº 14, 15687 - TRAZO (A CORUÑA); correo@concellodetrazo. es.1.- dpo: O Delegado de Protección de Datos do CONCELLO DE TRAZO é Servicios de Adaptación Continua en Protección de Datos RB, S. L. có que poderá contactar en correo@concellodetrazo. es.2.- finalidade do tratamento: Os datos serán empregados para prestarlle o mellor servizo no marco das funcións que sexan competencia dos Servizos Sociais do CONCELLO DE TRAZO, en particular, consultas de natureza persoal (información xurídica, problemáticas sociais de distinta índole, educación familiar, atención psicolóxica, asistencia a necesidades sociais específicas, asistencia, etc.) Para a correcta prestación do servizo, poder ser necesario solicitarlle datos sobre o seu estado de saúde e dos tratamentos que estea a recibir sendo moi importante que nos informe correctamente sobre os mesmos. Prazo de conservación: os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo e, no suposte de solicitar a supresión dos mesmos, serán conservados ata que se vexa cumprido o prazo de prescripción de posibles responsabilidades derivadas do tratamento.3.- lexitimación: Este tratamento de datos persoais está lexitimado polo consentimento que nos outorga coa firma da presente circular.4.- destinatarios de cesións: Os datos facilitados poderán ser obxecto de cesión a terceiros para o cumprimento de funcións directamente relacionadas cós fins lexítimos dos Servizos Sociais do Concello e, en particular, poderán ser comunicados ás seguintes entidades: • Empresas, proveedores e entidades sen ánimo de lucro (fundacións, asociacións, ONG´s…) colaboradoras dos Servizos Sociais do CONCELLO DE TRAZO directamente relacionadas coa prestación dos servizos propios deste negociado. • Xunta de Galicia con competencias na materia coa finalidade de cumprir coas obrigas de elaboración dos informes mensuais de consultas e da “memoria e funcionamento anual” e para facilitar, con carácter xeral a comprobación do axeitado funcionamento do centro de Servizos Sociais, dentro dos parámetros da normativa que os regula. • Concellos distintos do CONCELLO DE TRAZO, Administración Pública Autonómica, Sergas ou calquera organismo público directamente relacionado coa intervención social. • Forzas e corpos de seguridade do Estado, policía local, servizos de emerxencia, servizos sociais, servizos de saúde e benestar coa finalidade de prestar unha atención integral ós usuarios. • Órganos xuridiccionáis, en orde a manter unha cooperación e coordinación axeitada coa Administración de Xustiza No caso de solicitude de subvencións ou outro tipo de axudas económicas, os datos persoais facilitaranse a todas as administracións públicas con competencia na materia, por ser xestoras das mesmas.5.- dereitos: CONCELLO DE TRAZO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, nas nosas instalacións ou por correo electrónico en correo@concellodetrazo. es, sempre acompañados dunha copia do seu DNI para acreditar a súa identidade. Se considera que non atendemos correctamente os seus dereitos, poderá formular unha reclamación ante a Agencia Española de Protección de datos, a través das seguintes vías: - Sede electrónica: www.aepd.es - Correo postal: C/ Jorge Juan 6, 28001 – Madrid - Teléfono: 901 100 099 – 91 266 35 17 NOME E APELIDOS DO REPRESENTANTE OU TUTOR LEGAL: _______________________________________________________________________________________________________ DNI: ___________________________________________________________________________________________________ NOME E APELIDOS: ______________________________________________________________________________________ DNI: ___________________________________________________________________________________________________ SINATURA: “ Trazo, 14 de marzo de 2022. A Alcaldesa, Asdo. Josefina Suárez López